དང་། སྟེང་ཤོད་དུ་རྒྱལ་བའི་བཀའ་འགྱུར་ཅོ་
ནེའི་དཔར་མ་ཚར་གཉིས་སོགས་སྐུ་གསུང་ཐུགས་རྟེན་བགྲང་ལས་འདས་པ་བཞུགས། །
ཨེ་ཝཾ་ཆོས་འཁོར་གླིང་གི་གྲྭ་ཁང་དུ། སྡེ་ཁྲི་རིན་པོ་ཆེ་འཇིགས་མེད་ལུང་རིགས་རྒྱ་མཚོའི་
སྐུ་གདུང་མཆོད་རྟེན་དང༌། ཆིང་ཝང་རྡོ་རྗེ་ཕ་ལམ་གྱིས་བཞེངས་པའི་དངུལ་གྱི་བཀའ་འགྱུར་
སཽགས་དཔོན་དེ་ཉིད་ཀྱིས་བཞེངས་པའི་སྐུ་གསུང་ཐུགས་རྟེན་ཕལ་ཆེར་དང་། དགོངས་
རྫོགས་སུ་བཞེངས་པའི་དངུལ་གྱི་མཆོད་རྟེན་ཡང་འདིར་བཞུགས། གཞན་ཡང་ཀློང་རྡོལ་
བླ་མ་རིན་པོ་ཆེས་གནང་བའི་རིགས་ལྡན་ཉེར་ལྔའི་ཞལ་ཐང་དང༌། ཤམྦྷ་ལའི་བཀོད་པ་ཁྱད་
འཕགས། དཔོན་སློབ་རབ་བརྟན་རྒྱ་མཚོ་བ་སོགས་ཀྱིས་རྒྱ་ནག་ནས་གདན་དྲངས་པའི་
དུས་འཁོར་མངོན་བྱང་གི་སྐུ་བརྙན་གསེར་ཟངས་ལས་བཞེངས་པ། དཔོན་སློབ་ངག་དབང་
དོན་གྲུབ་ལ་ཐོར་གོད་དཀོན་མཆོག་ཇ་སག་གིས་ཕུལ་བའིབསྟན་འགྱུར་སྡེ་དགེའི་དཔར་མ་
ཆ་ཚང་སོགས་མང་དུ་བཞུགས། །
གསོ་རིག་གཞན་ཕན་གླིང་གི་གྲྭ་ཁང་དུ། སྐྱབས་མགོན་མཆོག་ནས་གནང་བའི་སྨན་
བླའི་ཕོ་བྲང་། སུ་ཉིད་ཐོ་ཡོན་བློ་བཟང་རབ་རྒྱས་ཀྱིས་ཕུལ་བའི་གསེར་ཟངས་ལས་གྲུབ་
པའི་སྨན་བླའི་ཕོ་བྲང་ཁྱད་དུ་འཕགས་པ། དྲུང་ཡིག་སྔགས་རམས་པ་ཆོས་འཛིན་དར་རྒྱས་
ཀྱིས་བཞེངས་པའི་སྐུ་འབུམ་གྱི་ཙན་དན་ལས་གྲུབ་པའི་ཐུགས་རྗེ་ཆེན་པོ་བཅུ་གཅིག་ཞལ་
སོགས་མང་དུ་བཞུགས། གྲྭ་ཁང་དེ་གསུམ་ཀར་བཟོ་བཀོད་རྨད་དུ་བྱུང་བའི་བྲིས་སྐུ་བརྒྱ་
ཕྲག་མང་པོ་དང་། འབུར་སྐུ་ཆེ་ཆུང་ཤིན་ཏུ་མང་པོ་དང་། གྲྭ་ཁང་སོ་སོར་དཔེ་མཛོད་ཀྱང་
སོ་སོར་ཡོད་ལ། གཞན་ཡང་འཇམ་མགོན་ཁྲི་རིན་པོ་ཆེས་ཆིང་ཝང་བསྟན་འཛིན་དབང་
ཕྱུག་ལ་བཀའ་གནང་སྟེ་ལྷ་སའི་རང་བྱོན་ལྔ་ལྡན་གྱི་དོད་དུ་བཞེངས་པའི་བཅུ་གཅིག་ཞལ་
གཙོ་འཁོར་ཡོངས་རྫོགས་གཙུག་ལག་ཁང་དང་བཅས་པའི་ལོ་རྒྱུས་དང་། བླ་བྲང་ཆེན་མོའི་
གཟིམས་ཁང་བསམ་འགྲུབ་རྣམ་པར་རྒྱལ་བའི་རྒྱལ་མཚན། གཟིམས་ཆུང་ཐུབ་བསྟན་ཕོ་
ཚོམས་ཆེན་འདོད་དགུ་འཁྱིལ་བ། གཟིམས་ཆུང་ལེགས་བཤད་དགའ་ཚལ། བླ་
བྲང་།
བྲང་སྟེང་གི་ལི་མ་ཁང་དང་མགོན་ཁང་སོགས་སུ་སྐུ་གསུང་ཐུགས་རྟེན་བགྲང་ལས་འདས་
པ་དང་། ཕྱག་དཔེ་ཁང་སོ་སོར་གླེགས་བམ་པོ་ཏི་ཁྲི་ཕྲག་བརྒལ་བ་སོགས་ཀྱི་ཐོ་ཞིབ་ཏུ་བྲི་
402

༅།།དབལ་མང་གསུང་འབུམ།
,
བར་འོས་ཀྱང་ཡི་གེས་འཇིགས་པས་རྟེན་ཐོ་སོགས་མཇལ་ནས་ཤེས་པར་བྱའོ། །
སྨྲས་པ། སྐྱོན་བྲལ་ཡོན་ཏན་ཀུན་རྫོགས་རྫོགས་སངས་རྒྱས། །དེས་གསུང་དམ་ཆོས་
ཆོས་སྒྲུབ་དགེ་འདུན་གྱི། །ཡོན་ཏན་བསམ་གྱིས་མི་ཁྱབ་ཇི་ལྟ་བར། །དད་པའི་རྣམ་པར་སྨིན་
པའང་བསམ་མི་ཁྱབ། །གང་ཞིག་བླ་ན་མེད་པའི་མཆོག་གསུམ་དང་། །བདེ་བར་གཤེགས་
པའི་སྐུ་གསུང་ཐུགས་རྟེན་ལ། །བསོད་ནམས་ཞིང་དུ་མཉམ་པའི་དད་གུས་ཀྱིས། །མཆོད་དང་
བཀུར་བའི་འབྲས་བུའང་མཉམ་པར་གསུངས། །དེ་སླད་དད་པ་དང་ནི་དད་པའི་ཡུལ། །བགྲང་
ཡས་མངོན་དུ་གྱུར་བའི་སྐལ་བཟང་འདིར། །ཉིན་རེ་ཞིང་ཡང་དད་དང་གུས་པའི་
སེམས། །ཕྱོགས་བཅུའི་རྒྱལ་བའི་སྤྱན་སྔར་ཅིས་མི་གཏོང༌། །དད་དང་གུས་པའི་སེམས་
ཀྱིས་རབ་བསྐྱོད་དེ། །མང་མང་རྒྱལ་བའི་སྐུ་གསུང་ཐུགས་རྟེན་ལ། །ཡང་ཡང་ཕྱག་
མཆོད་བསྙེན་བཀུར་ལྷུར་ལེན་པར། །འབད་འབད་གཅིག་ཏུ་བརྩོན་དེ་སྐལ་བ་བཟང་། །ཨེ་
མ་མཐོང་བ་ཙམ་གྱིས་ཀྱང་། དད་པའི་སྤུ་ལོང་གཡོ་བྱེད་པའི། །རྟེན་མཆོག་བསམ་ཡས་
གཟི་བྱིན་གྱིས། །དབུས་འགྱུར་ཕྱོགས་འདིར་འཕོས་པ་བཞིན། །གང་གི་བྱིན་རླབས་
སྦྲང་ཆར་གྱིས་བསྐྱངས་པའི། །སྐལ་བཟང་དད་པའི་མྱུ་གུ་རེ་རེར་ཡང༌། །སྤངས་རྟོགས་
འབྲས་བུ་གཡུར་དུ་ཟ་བ་ན། །ཕྱོགས་ཀྱི་འཁོར་ལོའི་ཁྱོན་ཡང་སྐལ་བཟང་བྱེད། །བདེ་བར་
གཤེགས་པའི་སྐུ་གཟུགས་མཐོང་བ་དང༌། །མཚན་ཙམ་ཐོས་པས་ཆོས་མིག་རྣམ་དག་
པའི། །སྒྲ་སྒྲོགས་སྐྱེ་བོའི་ཚོགས་ལྟར་བདག་ཅག་ཀྱང་། །ཐུགས་རྗེ་མཆོག་གིས་སྐྱོངས་
ཤིག་བཅོམ་ལྡན་འདས། །ཞེས་བྱ་བ་ནི་བར་སྐབས་ཀྱི་ཚིགས་སུ་བཅད་པའོ། །
དེ་ལྟར་བདེ་བར་གཤེགས་པའི་སྐུ་གསུང་ཐུགས་རྟེན་བགྲང་ལས་འདས་པའི་གཙུག་
ལག་ཁང་། །ལུང་སྡེ་སྣོད་གསུམ་གྱི་སྒྲ་དབྱངས་རྒྱུད་མར་སྒྲོགས་པའི་དགའ་ཚལ། བསླབ་
གསུམ་རིམ་གཉིས་ཀྱི་བདུད་རྩིས་གང་བའི་མཆོ་ཆེན། མཁས་པ་དང་གྲུབ་པའི་སྐྱེ་བོ་དུ་
མའི་བསྟི་གནས། རིག་པ་དང་གྲོལ་བར་སྨྲ་བའི་འདུས་པ་རྒྱ་མཚོའི་མདུན་ས། རྒྱལ་བས་
ལུང་བསྟན་པའི་ཆོས་གྲྭ་ཆེན་པོ་དགའ་ལྡན་བཤད་སྒྲུབ་དར་རྒྱས་བཀྲ་ཤིས་འཁྱིལ་གྱི་རྟེན་
དང་བརྟེན་པ་ལས་བརྩམས་ཏེ་ངོ་མཚར་བའི་ཡོན་ཏན་ཉུང་ངུ་ཙམ་རང་བཞིན་བརྗོད་པའི་
གཏམ་དུ་བྱས་སོ། །ཚུལ་འདི་ཡང་ཇི་སྐད་དུ། བྱང་ཆུབ་སེམས་དཔའི་སྐྱེས་པའི་རབས་
ལས། གྲགས་པའི་མཚན་མར་གྱུར་བ་བཟང་པོ་འདི་རྣམས་ཀྱིས། །བདེ་བར་གཤེགས་
403

༄༅།།དབལ་མང་གསུང་འབུམ།
་ལམ་རྣམས་གང་ཡིན་བསྟན་པར་འགྱུར། །ཡིད་ལ་དད་པ་མེད་པ་རྣམས་ཀྱང་དད་པར་
འགྱུར། །ཆོས་དང་ལྡན་པའི་གཏམ་གྱིས་རབ་ཏུ་དགའ་བར་འགྱུར། །ཞེས་གསུངས་པ་
ལྟར་དོན་ཆེན་པོ་དང་ལྡན་པར་གོ་བར་བྱའོ། །
སྨྲས་པ། གང་གི་ཡོན་ཏན་ཕྱོགས་བཅུའི་རྒྱལ་ཀུན་གྱི། །འཕྲིན་ལས་བྱེ་བའི་ཉལ་འགྲོ་
ཆད་མེད་དུ། །འཐུང་བས་མི་ངོམས་བདུད་རྩིའི་རོ་ལྡན་པ། །འདི་ཡི་ངོ་མཚར་མ་ལུས་
སུས་བཇོད་ནུས། །འོན་ཀྱང་སྦྲང་རྩིས་མྱོས་པའི་རྐང་དྲུག་དང་། །ཆུ་ཁུར་ཡོངས་སུ་
རྫོགས་པའི་སྤྲིན་སྔོན་ལྟར། །དྲིན་དང་ཡོན་ཏན་མཐོང་བའི་དད་གུས་ཤུགས། །འཕེལ་བའི་
གཏམ་འགའ་མི་སྨྲ་རང་དབང་ཅི། །བླང་དོར་རྡུལ་མང་ཕྱོགས་ལྷུང་ཤུགས་ཀྱིས་འཁྱོག་
པོར་བསྒྲོད་པའི་ལོ་རྒྱུས་འཚུབ་མའི་རླུང་། །གང་འཚམ་ལས་ཀྱིས་བཀོད་པའི་སྣ་ཚོགས་
ངང་ཚུལ་འདཔ་ཆགས་གཤོག་སྒྲོ་བསྐྱོད་པའི་རླུང་། །ཉོན་མོངས་གདུང་སེལ་ཞི་བའི་
དཔལ་སྟེར་ས་གསུམ་སྣང་བྱེད་རྣམ་ཐར་གོ་ལའི་རླུང༌། །འདི་དག་སྲིད་ན་ལྟན་ཅིག་སྤྱོད་
ཀྱང་མཚུངས་པའི་གོ་སྐབས་རྣམ་པ་ཀུན་ཏུ་སྤངས། །ཐེག་མཆོག་བཤེས་གཉེན་ཉི་ཟླའི་
འོད་ཀྱིས་ཐུབ་བསྟན་གླིང་བཞིའི་ཁྱོན་ཀུན་གསལ། །མཁསགྲུབ་རྒྱུ་སྐར་བྱེ་བའི་ཚོགས་
ཀྱིས་བཤད་སྒྲུབ་འོད་བརྒྱའི་རྩེ་དགའ་འགྱེད། ཐར་འདོད་རྐང་དྲུག་བྱེ་བའི་ཚོགས་རྣམས་
གཞུང་ལུགས་འདབ་བརྒྱའི་བཅུད་ཀྱིས་ཚིམ། །འདི་ཀོ་རྫོགསལྡན་གསར་བའི་དཔལ་
མོ་མིན་ནམ་ངོ་མཚར་དཔག་ཡས་ཡོལ་གོ་ཉིད། །བྱིན་བརླབས་བདུད་རྩིའི་གཏེར་གྱུར་
།བསོད་
རྟེན་མཆོག་སྤྱན་སྔཪ་སྐལ་བཟང་ཕྱག་མཆོད་ཡུར་བ་འདྲེན། ལེགས་བཤད་བདུད་རྩིའི་
བཅུད་རྫོགས་བཤེས་གཉེན་མཆོག་ལ་བློ་གསལ་དམ་ཆོས་བགོ་སྐལ་ནོད།
ནམས་ཞིང་མཆོག་འདུས་པ་རྒྱ་མཚོར་དད་ལྡན་བསྙེན་བཀུར་མེ་ཏོག་འཐོར། །ཕན་
དང་བདེ་བའི་ཡན་ལག་ཀུན་ཚང་འདུན་ལྡན་བྱེ་བའི་དཔག་བསམ་ལྗོན། །ཨེ་མ་གང་གི་
ངོ་མཚར་གཏམ། །ཐོས་པས་བརྟན་པ་འཕྲོག་པ་ཡིས། །བྱེད་པོས་བལྟ་ཕྱིར་གདོང་བཞི་
དང་། །མཉན་ཕྱིར་རྣ་བརྒྱད་སྤྲུལ་མིན་ནམ། །མཁས་གྲུབ་བྱེ་བས་འཁོརགསུམ་མཛད་
པས་སྐྱོངས༼སྐྱོང་༽། རིགས་སྨྲ་འབུམ་སྡེས་བཤད་སྒྲབ་རྩེ་དགའ་འགྱེད། །གུས་ལྡན་
སྐྱེ་བོ་བསོད་ནམས་གསོག་པས་བྲེལ། །རྣམ་དཀར་ལས་ཀྱི་བྱེད་པོ་མ་ཚང་མེད། །གང་
འདི་བསྟན་འགྲོའི་བདེ་སྐྱིད་ཆུ་ཀླུང་འབུམ། །ཕྱོགས་བརྒྱར་འགྱེད་པའི་ཟླ་འཕེལ་ཀླུང་ཉིད་
404

༄༅།།དབལ་མང་གསུང་འབུམ།
།མཁའ་ཁྱབ་རྒྱལ་
།ལུས་ཅན་ཕན་བདེ་
དུ། །གྲུབ་ཕྱིར་སྲས་བཅས་ཕྱོགས་བཅུའི་རྒྱལ་བ་ཡང་། །ཐུགས་ལས་ཆུང་ངུར་བཞུགས་
པའི་མཉམ་བཞག་སྐྱོང་། །འོན་ཀྱང་མཐའ་ཡས་རྒྱལ་བ་ཡི། །ལྷུན་གྱིས་གྲུབ་པའི་འཕྲིན་ལས་
ཤུགས། །བསམ་མི་ཁྱབ་ཕྱིར་གསང་གསུམ་གྱི། །རོལ་བའི་ཕ་མཐའ་སུ་ཡིས་གཟུང་། དེ་
ལྟར་ཞིང་མཆོག་བསྔགས་པའི་ལེགས་སྤྱད་མེ་ཏོག་དཀར་པོའི་ཆར།
བའི་སྤྱན་སྔར་ཀུན་བཟང་མཆོད་པའི་ཆར་སྤྲིན་དུ་ཉེར་འཁྲིགས་ཏེ།
སྦྲང་རྩིའི་བཅུད་རྫོགས་ཐུབ་བསྟན་པདྨོའི་ཚལ་ཆེན་པོ། །ཆེས་ཆེར་སྤེལ་བའི་ལེགས་
བྱས་བྱེད་པོར་ཡིད་བཞིན་ནོར་བུ་ཉིད་གྱུར་ཅིག །བློ་བཟང་ཐུབ་བསྟན་སྤེལ་ལ་དཔེ་ཟླ་
རབ་དཀོན་ཚུལ་ཁྲིམས་མཆོག་གིས་རྒྱུད་བསྡམས་ཤིང༌། །འཇིགས་མེད་སྤོབས་པས་
བསྟན་པའི་རྒྱལ་མཚན་འཛིན་ལ་རྒྱལ་བའི་དབང་པོ་གཉིས་པ་བཞིན། །རིགས་པའི་འོད་
འབར་ཡེ་ཤེས་སྒྲོན་མེས་སྲིད་ཞིའི་གདུང་སེལ་སྨྲ་བའི་སེང་གེའི་ཚོགས། །རྒྱ་མཚོ་ལ་ནི་
ཆུ་བོ་ཇི་བཞིན་འདུ་ཞིང་འཕེལ་བར་གྱུར་ཅིག་སྨོན་བཞིན་དུའོ། །འཁོར་གསུམ་རྒྱལ་སྲིད་
སྐྱོང་བ་དམ་པའི་མགོན། །ཐུབ་བསྟན་བཀའ་བཞིན་འཛིན་ནུས་དག་པའི་འཁོར། །ཆོས་མཐུན་
ལས་བྱེད་མཐུན་རྐྱེན་མ་དྲོས་མཚོ། །ཕན་ཚུན་འགྲན་པ་ཡར་ཟླའི་རྗེས་འགྲོར་ཤོག ། གཞུང་
ལུགས་འབུམ་སྡེས་༼སྡེའི༽རྒྱུད་ལས་ཉེར་དྲངས་པའི། །རྣམ་དག་ལུང་རིགས་ཆོས་ཀྱི་
དབྱངས་སྙན་པོ། །མ་ལུས་སྐྱེ་དགུ་རྨོངས་པའི་གཉིད་འཐུག་ལས། །སློང་བའི་བྱེད་པོར་ནམ་
ཡང་མི་ཉམས་ཤོག །རྣམ་མང་འདུས་པའི་ས་འཛིན་འཕྲེང་བ་གང༌། །རྙེད་བཀུར་སྤྲིན་གྱི་
སྟོད་གཡོགས་འཛིན་པ་དང་། །ལྷག་ཅིག་སྙན་པའི་དབྱར་རྔ་ལྡིར་བཞིན་དུ། །དྲི་བྲལ་
མཁའ་ལྟར་རྒྱུད་ནི་དག་པར་ཤོག །དུས་ཀྱི་འགྲོ་རྣམས་མི་དགེའི་བཤེས་གཉེན་དང་
། །སྡིག་སྤྱོད་ཀླ་ཀློའི་ཕྱོགས་སུ་མི་གཞོལ་བར། །རྩོམ་པ་མཐའ་དག་བསྟན་པ་རྒྱས་
པ་དང་། །བྱང་ཆེན་རྒྱུ་རུ་ལྷུན་གྱིས་གྲུབ་པར་ཤོག ཤཱཀ་སེང་བསྟན་པ་ལྔ་བརྒྱ་ཕྲག་
བཅུ་ཡང་། །ཐུབ་དབང་དུས་ཀྱི་འཕེལ་བར་འགྲན་བཞིན་དུ། །མི་ཕམ་བླ་མ་འདུས་
པའི་འཁོར་ཚོགས་བཅས། །ཞིང་འདིར་ཐེག་མཆོག་དགའ་སྟོན་འགྱེད་གྱུར་ཅིག །
གཞན་ཡང་བདག་གིས་སྒོ་གསུམ་བརྩོན་པ་བགྱིས་དང་བགྱེད་འགྱུར་ཀུན། །ལུས་
ཅན་མཐའ་དག་རྣམ་ཀུན་བདེ་བའི་མཚོག་སྦྱིན་དམ་པ་རུ། །ཟད་མི་ཤེས་པའི་བུམ་
པ་བཟང་དང་དཔག་བསམ་ལྗོན་པ་ཆེན་པོ་ལྟར། །བྱང་ཆུབ་མཆོག་གི་སྙིང་བོ་ཅན་
405

༄༅།།དབལ་མང་གསུང་འབུམ།
དུ་མཆོག་གསུམ་བྱིན་མཐུས་འགྲུབ་པར་ཤོག །ཚུལ་འདི་མཐོང་ཐོས་དྲན་དང་འབད་
པ་ཀུན། །ཚེ་འདིར་ཡང་དག་ལམ་ལ་འཇུག་འགྱུར་ཞིང་། །ཡངས་པའི་རྒྱལ་ཁམས་
ཀུན་ཏུ་ཕན་བདེའི་ཚལ། །བཀྲ་ཤིས་མེ་ཏོག་བཞད་པས་མཛེས་གྱུར་ཅིག །ནམ་ཡང་བླ་
མ་མཆོག་དང་མི་འབྲལ་ཞིང་། །ཚུལ་གནས་ཐོས་བསམ་སྒོམ་པས་རྒྱུད་སྦྱངས་ཏེ། །ས་
བཅུ་ལམ་ལྔས་འགྲོ་ཀུན་ཚིམ་བྱེད་པའི། །རྣམ་ཐར་མཆོག་ལ་འདོད་དགུར་དབང་
འབྱོར་ཤོག །རྟོགས་བརྗོད་འདི་ཡང་སྲིད་པ་ཇི་སྲིད་དུ། །མཁའ་ཁྱབ་རྒྱལ་བའི་འཕྲིན་
ལས་ཉི་མའི་འོད། །ལུས་ཅན་པདྨོའི་ཚལ་དུ་འབབས༼འབབ༽པའི་རྒྱུར། །མཐུ་
ལྡན་སྲུང་མས་རྒྱལ་བའི་བཀའ་བཞིན་བསྒྲུབས་༼སྒྲུབས༽། སྡེ་ཆེན་གང་གི་ངོ་མཚར་
རི་དྭགས་གཟུགས། །དཔྱོད་ལྡན་ཡིད་ཀྱི་ཟླ་བར་འཕོས་པའི་གཏམ། །སྐྱེ་དགུའི་ཁ་
ལ་རི་མོར་བྲིས་པ་བཞིན། །མཐའ་དག་འཇིག་རྟེན་ཀུན་དགར་བགྱིད་གྱུར་ཅིག ། །།
ཅེས་བཤད་སྒྲུབ་བསྟན་པའི་འབྱུང་གནས་ཆོས་སྡེ་ཆེན་པོ་དགའ་ལྡན་བཤད་སྒྲུབ་དར་
རྒྱས་བཀྲ་ཤིས་འཁྱིལ་གྱི་གདན་རབས་རང་བཞིན་དབྱངས་སུ་བརྗོད་པའི་ལྷའི་རྔ་བོ་ཆེ་
ཞེས་བྱ་བ་འདི་ནི་༸སྐྱབས་མགོན་རྡོ་རྗེ་འཆང་ནས་རང་རེའི་དཀར་ཆག་སྔ་མ་དེ་གདན་
རབས་ཀྱི་རྣམ་ཐར་ཅུང་ཟད་ཉུང་འདུག་པས། སོ་སོའི་རྣམ་ཐར་རྒྱས་པར་ཕྱེ་བ་ཞིག་བྱུང་ན་
ལེགས་ཞེས་ཡང་ཡང་ཕེབས་པ་ཐོས་པའི་རྐྱེན་དང༌། རང་ཉིད་ཀྱིས་ཀྱང་ཆོས་སྡེ་ཆེན་པོ་
གང་གི་བཀའ་དྲིན་གཟོ་བའི་ཆེད་དུ་འབྲི་འདུན་ཅུང་ཟད་ཡོད་པའི་ཐོག་ཡོངས་འཛིན་དམ་
པ་བཀའ་དྲིན་འཁོར་མེད་བསོད་ནཨས་དབང་རྒྱལ་པ་ནས་༧སྐྱབས་མགོན་མཆོག་གི་
ཐུགས་དགོངས་རྫོགས་ཕྱིར་ཁྱོད་ཀྱིས་ཅིས་ཀྱང་སྒྲིགས་ཤིག་ཅེས་བཀྲ་ཤིས་པའི་ལྷ་རྫས་
དང་བཅས་བཀའ་ནན་ཡང་ཡང་ཕེབས་ཤིང་། སྐུ་འདའ་ཁར་ཞལ་ཆེམས་ཀྱི་ཚུལ་དུ་ཡང་
བསྩལ་པ་དང་། ཡོངས་འཛིན་དམ་པ་གཞན་དག་ནས་ཀྱང་དེ་ལྟར་ལེགས་ཚུལ་ཕེབས་པ་
དང་། གྲྭ་ཚང་ཕྱི་མ་གཉིས་ཀྱི་གདན་རབས་ཐམས་ཅད་དང་སྔ་མ་གཉིས་ཀྱི་གདན་རབས་
བཅུ་གསུམ་པ་ཕྱིན་ཆད་རྒྱུས་ཆེ་བའི་སྟབས་རྡོ་རྗེའི་སྤུན་སྡེ་སྣོད་འཛིན་པ་དུ་མས་ཀྱང་དེ་
བཞིན་མོལ་བ་སོགས་ལ་བརྟེན་ནས། རྒྱལ་ཀུན་འདུས་པའི་ངོ་བོ་སྲིད་གསུམ་འགྲོ་བའི་
སྐྱབས་མཆོག་ཀུན་མཁྱེན་འཇམ་དབྱངས་བཞད་པ་པཎྜི་ཏ་དཀོན་མཆོག་འཇིགས་མེད་
དབང་པོའི་སྡེ་ཡབ་སྲས་རྣམས་ཀྱི་བཀའ་དྲིན་ལས་ཡིད་ཀྱི་བུམ་བཟང་ཆོས་ཀྱི་བདུད་རྩིའི་
406

༄༅།།དབལ་མང་གསུང་འབུམ།
སྣོད་དུ་གྱུར་པ་པཎ་ཆུང་རིགས་པ་སྨྲ་བ་དཀོན་མཆོག་རྒྱལ་མཚན་ཞེས་བྱ་བས་བསྟན་
པ་ལྔ་བརྒྱ་ཕྲག་བཅུའི་ཚུལ་ཁྲིམས་ལེའུའི་སྟེང་ནས་བརྒྱ་སོ་དྲུག་འདས་པ་རབ་བྱུང་བཅུ་
གསུམ་པའི་ལྕགས་སྤྲེལ་ཆུ་སྟོད་ཟླ་བའི་ཡར་ཚེས་རྫོགས་པའི་སངས་རྒྱས་ཀྱིས་བདེན་
བཞིའི་ཆོས་འཁོར་བསྐོར་བའི་དུས་ཆེན་ཁྱད་པར་ཅན་གྱི་ཉིན་ཆོས་གྲྭ་ཆེན་པོ་གང་དུ་རང་
གི་བསྟི་གནས་ཉམས་དགར་སྦྱར་བའི་ཡི་གེ་པ་ནི་དད་བརྩོན་རྣམ་དཔྱོད་ཡངས་ཤིང་ཡང་
དག་ལམ་ལ་འདུན་ལྡན་དགེ་སློང་དཀོན་མཆོག་ཆོས་བཟང་ངོ༌། །
འདིས་ཀྱང་ཐུབ་བསྟན་སྙིང་པོ་སྲིད་མཐའི་བར་དུ་འཇིག་རྟེན་ན་ཉི་ཟླ་ལྟར་གསལ་བར་